ai4bharat/Pralekha huggingface dataset:
രാജ്യരക്ഷാ മന്ത്രാലയം
സ്വാതന്ത്ര്യത്തിന്റെ 75 വർഷങ്ങൾ - ആസാദി കാ അമൃത് മഹോത്സവ്
ന്യൂഡൽഹി , ജൂലൈ 14,2021
രാജ്യസേവനത്തിൽ പരമമായ ത്യാഗം അനുഷ്ഠിച്ച സൈനികരുടെയും മറ്റുള്ളവരുടെയും ധീര സ്മരണകൾ പുതുക്കുന്നതിനും, ആഘോഷിക്കുന്നതിനും, ആദരാഞ്ജലി അർപ്പിക്കുന്നതിനും, സ്വാതന്ത്ര്യത്തിന്റെ 75-ാം വർഷത്തോടനുബന്ധിച്ച് ഗാലന്ററി അവാർഡ് പോർട്ടലും നാഷണൽ കേഡറ്റ് കോർ ഉം സംയുക്തമായി ഒരു സവിശേഷ പദ്ധതിക്ക് തുടക്കം കുറിച്ചു. ധീരദേശാഭിമാനികളുടെ പ്രതിമകൾ വൃത്തിയാക്കുന്നതിനും പരിപാലിക്കുന്നതിനും ഒപ്പം, പ്രഭാഷണങ്ങൾ, കവിതാ പാരായണം, നൃത്തം മുതലായവയിലൂടെ കേഡറ്റുകൾ ധീരസൈനികരുടെയും ദേശാഭിമാനികളുടെയും സംഭാവനയെയും നേതൃ സവിശേഷതകളെയും കുറിച്ച് ജനങ്ങളിൽ അവബോധവും സംവേദനാത്മകയും വർദ്ധിപ്പിക്കും.
ധീരതാ പുരസ്ക്കാരം നേടിയ 46 പേരുടെ പ്രതിമകൾ എൻസിസി ഇതുവരെ പരിപാലനത്തിനായി ഏറ്റെടുത്തു.
എൻസിസിയുടെ ഈ പ്രവർത്തനങ്ങൾക്ക് കൂടുതൽ പ്രചാരം ലഭിക്കാൻ, എൻസിസിയുടെ ആഭിമുഖ്യത്തിൽ എല്ലാ ആഴ്ചയും സംഘടിപ്പിക്കുന്ന പരിപാടികൾ തത്സമയം വെബ്കാസ്റ്റ് ചെയ്യാൻ ഗാലൻട്രി അവാർഡ് പോർട്ടൽ തീരുമാനിച്ചു. പരിപാടിയിൽ നേരിട്ട് പങ്കെടുക്കാത്തവർക്കും പോർട്ടലിലൂടെ അവരുടെ ശ്രദ്ധാഞ്ജലികൾ അർപ്പിക്കാനും സൗകര്യമൊരുക്കിയിട്ടുണ്ട്.
2021 ജൂലൈ 7 ന്റെ തത്സമയ വെബ്കാസ്റ്റ് ആയിരുന്നു പരീക്ഷണാടിസ്ഥാനത്തിൽ നടന്ന ആദ്യ പരിപാടി. അടുത്ത പരിപാടി 2021 ജൂലൈ 16 ന് രാവിലെ 11 ന് കേരളത്തിലെ കൊച്ചിക്കടുത്തുള്ള തൃപ്പൂണിത്തുറ സ്റ്റാച്യു ജംഗ്ഷനിൽ നടക്കും. അവിടെ വീർ ചക്ര ജേതാവ് ലഫ്റ്റനന്റ് കേണൽ രാമകൃഷ്ണൻ വിശ്വനാഥന്റെ പ്രതിമയ്ക്ക് മുന്നിൽ എൻസിസി ആദരാഞ്ജലി അർപ്പിക്കും. ഓപ്പറേഷൻ വിജയ് കാലഘട്ടത്തിൽ കാർഗിലിലെ ദ്രാസ് സെക്ടറിൽ, ടോലോലിംഗ് പർവ്വതത്തിലും പരിസരത്തും സ്തുത്യർഹമായ സേവനം കാഴ്ച്ച വച്ച 18 ഗ്രനേഡിയേഴ്സിന്റെ  രണ്ടാം കമാൻഡായിരുന്നു ലഫ്റ്റനന്റ് കേണൽ രാമകൃഷ്ണൻ വിശ്വനാഥൻ. കാർഗിൽ യുദ്ധകാലത്തെ സേവനത്തിന് അദ്ദേഹത്തിന് മരണാനന്തരം വീർ ചക്ര ലഭിച്ചു.
സംരംഭത്തിന്റെ ഭാഗമായി, എൻസിസിയുടെ പ്രാദേശിക യൂണിറ്റ് ദത്തെടുക്കുന്ന പ്രതിമയുടെ പരിസരത്ത് ആഴ്ചതോറും ശുചീകരണപ്രവർത്തനങ്ങളും പ്രചാരണ പരിപാടികളും സംഘടിപ്പിക്കും. സ്വച്ഛ് ഭാരത് പ്രചാരണത്തിൽ പങ്കെടുക്കാൻ ജനങ്ങളെ പ്രേരിപ്പിക്കുകയെന്നതും ഇതിന്റെ ലക്ഷ്യമാണ്.
ഭാവിയിലെ കാര്യ പരിപാടികളെക്കുറിച്ചുള്ള വിവരങ്ങൾക്ക് ഗാലൻട്രി അവാർഡ് പോർട്ടൽ സന്ദർശിക്കുക. പ്രാദേശിക എൻസിസി യൂണിറ്റുകൾ ദത്തെടുക്കേണ്ട പ്രതിമകളെ സംബന്ധിച്ച് ജനങ്ങൾക്ക് പോർട്ടലിലൂടെ നിർദ്ദേശം നല്കാനും കഴിയും.
IE/SKY
(Visitor Counter : 182
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളവരുടെ എണ്ണം ആകെ രോഗബാധിതരുടെ 4.5% ന് താഴേക്ക്
(രാജ്യത്ത് കോവിഡ് ചികിത്സയിലുള്ളവരുടെ എണ്ണം 4,22,943 ആയി കുറഞ്ഞു. ആകെ രോഗബാധിതരില് 4.44% മാത്രമാണ് നിലവില് ചികിത്സയിലുള്ളത്.
കഴിഞ്ഞ 24 മണിക്കൂറില് പുതിയ രോഗികളുടെ എണ്ണത്തേക്കാല് കൂടുതല് പേര് കോവിഡ് രോഗമുക്തി നേടി.
കഴിഞ്ഞ 24 മണിക്കൂറിനിടെ 35,551 പേര്ക്കാണ് രോഗം സ്ഥിരീകരിച്ചത്. 40,726 പേര് രോഗമുക്തരായി. ആകെ രോഗബാധിതരുടെ എണ്ണത്തില് നിന്ന് 5,701 പേര് കുറയാന് ഇത് കാരണമാക്കി. കഴിഞ്ഞ ആറു ദിവസമായി പ്രതിദിന രോഗമുക്തി പ്രതിദിന രോഗികളുടെ എണ്ണത്തേക്കാല് കൂടുതലാണ്.
രോഗമുക്തി നിരക്ക് 94.11 ശതമാനമായി വര്ധിച്ചു. ആകെ രോഗമുക്തര് 89,73,373 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം 85,50,430 ആയി.
പുതുതായി രോഗമുക്തരായവരുടെ 77.64 % പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തില് 5,924 പേരും, ഡല്ഹിയില് 5,329 പേരും, മഹാരാഷ്ട്രയില് 3,796 പേരും രോഗമുക്തരായി.
പുതിയ രോഗബാധിതരുടെ 75.5% പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 6,316 പേര്. ഡല്ഹിയില് 3,944 പേര്ക്കും, മഹാരാഷ്ട്രിയില് 3,350 പേര്ക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 526 പേരാണ് കോവിഡ് ബാധിച്ച് മരിച്ചത്. ഇതില് 79.28% പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയില് 111 , ഡല്ഹിയില് 82, പശ്ചിമ ബംഗാളില് 51 എന്നിങ്ങനെയാണ് മരണസംഖ്യ.
മന്ത്രിസഭ
അഞ്ച് ഫിലിം മീഡിയ യൂണിറ്റുകള് ലയിപ്പിക്കുന്നതിന് കേന്ദ്രമന്ത്രിസഭയുടെ അംഗീകാരം
രാജ്യത്തെ ചലച്ചിത്രമേഖലയുടെ വികസനത്തിന് പിന്തുണ നൽകുന്നതിനായി രാജ്യത്തെ അഞ്ച് ഫിലിം മീഡിയ യൂണിറ്റുകളുടെ ലയനത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നൽകി. ഫിലിംസ് ഡിവിഷന്, ചലച്ചിത്രോത്സവ ഡയറക്ടറേറ്റ്, നാഷണല് ഫിലിം ആര്ക്കൈവ്സ് ഓഫ് ഇന്ത്യ, ചില്ഡ്രന്സ് ഫിലിം സൊസൈറ്റി എന്നിവയാണ് നാഷണല് ഫിലിം ഡവലപ്മെന്റ് കോര്പ്പറേഷന്  ലിമിറ്റഡില് ലയിപ്പിച്ചത്.
വര്ഷത്തില് 3000ത്തിലധികം സിനിമകളാണ് രാജ്യത്ത് നിര്മ്മിക്കുന്നത്. ലോകത്തെ തന്നെ ഏറ്റവും വലിയ ചലച്ചിത്ര വ്യവസായ മേഖലയാണ് ഇന്ത്യയിലേത്. ഈ മേഖലയുടെ വികസനത്തിനും പിന്തുണയ്ക്കുമായാണ് വിവിധ ഫിലിം യൂണിറ്റുകള് ലയിപ്പിക്കുന്നത്. ഒരു കോര്പ്പറേഷന് കീഴില് എല്ലാ യൂണിറ്റുകളും ലയിപ്പിക്കുന്നതിലൂടെ വിവിധ പ്രവര്ത്തനങ്ങളുടെയും വിഭവങ്ങളുടെയും മികച്ച ഏകോപനം സാധ്യമാകും. ഓരോ മേഖലയുടെയും കാര്യക്ഷമതയും വര്ധിക്കും.
വാര്ത്താവിതരണപ്രക്ഷേപണ മന്ത്രാലയത്തിനു കീഴില് 1948 ലാണ് ഫിലിംസ് ഡിവിഷന് ആരംഭിച്ചത്. പ്രധാനമായും ഗവണ്മെന്റ് പരിപാടികളുടെ പ്രചാരണത്തിനും ഇന്ത്യാചരിത്രത്തിന്റെ ദൃശ്യവല്ക്കരണത്തിനുമായി ഡോക്യുമെന്ററികളും ന്യൂസ് മാഗസിനുകളും നിര്മ്മിക്കുന്നതിനായാണ് ഇതാരംഭിച്ചത്.
സ്വയംഭരണ സ്ഥാപനമായ ചില്ഡ്രന്സ് ഫിലിം സൊസൈറ്റി 1955 ലാണ് സൊസൈറ്റി നിയമപ്രകാരം രൂപവല്ക്കരിച്ചത്. കുട്ടികള്ക്കും യുവജനങ്ങള്ക്കും ചലച്ചിത്ര മാധ്യമത്തിലൂടെ മൂല്യാധിഷ്ഠിത വിനോദമൊരുക്കുക എന്നതായിരുന്നു സൊസൈറ്റിയുടെ ലക്ഷ്യം.
ഇന്ത്യന് സിനിമാ പൈതൃകം സംരക്ഷിക്കുകയെന്ന പ്രാഥമിക ലക്ഷ്യത്തോടെ 1964 ലാണ് വാര്ത്താവിതരണപ്രക്ഷേപണ മന്ത്രാലയത്തിനു കീഴില് നാഷണല് ഫിലിം ആര്ക്കൈവ്സ് ഓഫ് ഇന്ത്യക്കു തുടക്കം കുറിച്ചത്.
ഇന്ത്യന് ചലച്ചിത്രങ്ങളുടെയും സാംസ്കാരിക വിനിമയത്തിന്റെയും പ്രോത്സാഹനത്തിനായി 1973 ല് വാര്ത്താവിതരണപ്രക്ഷേപണ മന്ത്രാലയത്തിനു കീഴില് ആരംഭിച്ചതാണ് ഡയറക്ടറേറ്റ് ഓഫ് ഫിലിം ഫെസ്റ്റിവല്സ്.
ഇന്ത്യന് ചലച്ചിത്ര വ്യവസായത്തിന്റെ സംഘടിതവും കാര്യക്ഷമവും സംയോജിതവുമായ വികസനത്തിനും പ്രോത്സാഹനത്തിനുമായാണ് 1975 ല് കേന്ദ്ര പൊതുമേഖലാ സ്ഥാപനമായ എന്എഫ്ഡിസിക്കു തുടക്കം കുറിച്ചത്.
ഈ മീഡിയ യൂണിറ്റുകള് ലയിപ്പിക്കുന്നതിന് അംഗീകാരം നല്കിയതിനൊപ്പം സ്വത്തുക്കള്, ജീവനക്കാര് എന്നിവയുടെ പങ്കിടലിനും മറ്റു പ്രവര്ത്തനങ്ങളുടെ മേല്നോട്ടത്തിനുമായി നടത്തിപ്പു ചുമതലക്കാരനെയും നിയമോപദേഷ്ടാവിനെയും നിയമിക്കാനും കേന്ദ്ര മന്ത്രിസഭ അംഗീകാരം നല്കി. ജീവനക്കാരെ ആരെയും ഒഴിവാക്കാതെ അവരുടെ താല്പ്പര്യങ്ങള് മാനിച്ചാകും ഈ പ്രക്രിയകള് നടത്തുക.
ഫിലിം മീഡിയ യൂണിറ്റുകള് ലയിപ്പിച്ചതോടെ ചലച്ചിത്ര നിര്മാണവുമായി ബന്ധപ്പെട്ട എല്ലാ കാര്യങ്ങളും ഒരു കുടക്കീഴില് ലഭ്യമാകും. ഒടിടി പ്ലാറ്റ്ഫോമുകള്ക്കുള്ള ചലച്ചിത്രങ്ങളും മറ്റും, കുട്ടികള്ക്കുള്ള ചിത്രങ്ങള്, അനിമേഷന്, ഹ്രസ്വചിത്രങ്ങള്, ഡോക്യുമെന്ററികള് എന്നിവയുള്പ്പെടെ ഇന്ത്യന് സിനിമയുടെ എല്ലാ തരത്തിലുള്ള ഫീച്ചര് ഫിലിമുകളിലും സന്തുലിതവും കേന്ദ്രീകൃതവുമായ വികസനം ഉറപ്പാക്കുക എന്നതാണ് പുതിയ നടപടികള് ലക്ഷ്യമിടുന്നത്. ഒരേ പ്രവര്ത്തനങ്ങള് ആവര്ത്തിക്കാതിരിക്കാനും അതിലൂടെ നഷ്ടമുണ്ടാകുന്നതു കുറയ്ക്കാനും ഈ നടപടികള്വഴി സാധിക്കും.
ആരോഗ്യ, കുടുംബക്ഷേമ മന്ത്രാലയം
മിഷൻ ഇന്ദ്രധനുഷ് 4.0 തീവ്ര യജ്ഞത്തിന് ഡോ. മൻസുഖ് മാണ്ഡവ്യ തുടക്കം കുറിച്ചു
മിഷൻ ഇന്ദ്രധനുഷ് 4.0 തീവ്ര യജ്ഞത്തിന്  ഡോ. മൻസുഖ് മാണ്ഡവ്യ തുടക്കം കുറിച്ചു. സംസ്ഥാന - കേന്ദ്രഭരണ പ്രദേശങ്ങളിലെ ആരോഗ്യ വകുപ്പ് ഉദ്യോഗസ്ഥരുടെ സാന്നിധ്യത്തിൽ വിർച്വലായി സംഘടിപ്പിച്ച ചടങ്ങിലാണ് മിഷൻ ഇന്ദ്രധനുഷ് 4.0 തീവ്ര യജ്ഞത്തിന് തുടക്കമായത്.
മിഷൻ ഇന്ദ്രധനുഷ് 4.0 തീവ്ര യജ്ഞത്തിന് മൂന്ന് ഘട്ടങ്ങളുണ്ടാകും. രാജ്യത്തെ 33 സംസ്ഥാന - കേന്ദ്രഭരണ പ്രദേശങ്ങളിലായി 416 ജില്ലകളിൽ  ദൗത്യം നടപ്പാക്കും. ആദ്യ ഘട്ടത്തിൽ , 11 സംസ്ഥാനങ്ങൾ IMI 4.0 സംഘടിപ്പിക്കും. ബാക്കിയുള്ള 22 സംസ്ഥാന - കേന്ദ്രഭരണ പ്രദേശങ്ങൾ 2022 ഏപ്രിൽ മുതൽ മെയ് വരെയുള്ള ഘട്ടങ്ങളിൽ IMI 4.0 നടപ്പാക്കും.
ആഗോളതലത്തിൽ തന്നെ ഏറ്റവും വലിയ സാർവത്രിക പ്രതിരോധ കുത്തിവയ്പ്പ് യജ്ഞമാണ്  ഇന്ത്യ നടപ്പാക്കുന്നതെന്ന് ചടങ്ങിൽ പങ്കെടുത്ത കേന്ദ്ര ആരോഗ്യമന്ത്രി പറഞ്ഞു.
UIP വഴി പ്രതിവർഷം 3 കോടിയിലധികം ഗർഭിണികൾക്കും 2.6 കോടിയിലധികം കുട്ടികൾക്കും രാജ്യം വാക്സിൻ പരിരക്ഷ ഉറപ്പാക്കുന്നു. കുറ്റമറ്റ രീതിയിൽ നടപ്പാക്കുന്ന IMI 4.0 സാർവത്രിക പ്രതിരോധ കുത്തിവയ്പ്പ് യജ്ഞം ഈ മേഖലയിൽ ശാശ്വത നേട്ടങ്ങൾ ഉറപ്പാക്കുന്നതിന് വളരെയധികം സംഭാവനകൾ നൽകുമെന്ന് ഡോ. മാണ്ഡവ്യ അഭിപ്രായപ്പെട്ടു.
IMI 4.0 പോർട്ടൽ കേന്ദ്ര ആരോഗ്യമന്ത്രി വിർച്വലായി സമാരംഭിച്ചു. പ്രചാരണത്തിന്റെ ഭാഗമായി തയ്യാറാക്കിയ കൈപ്പുസ്തകവും ബോധവൽക്കരണ സാമഗ്രി/IEC യും, "IMI 4.0-യ്ക്കുള്ള പ്രവർത്തന മാർഗ്ഗനിർദ്ദേശങ്ങളും" മന്ത്രി പുറത്തിറക്കി.
രാജ്യത്താകമാനം 701 ജില്ലകളിൽ ഇന്ദ്രധനുഷ് ദൗത്യത്തിന്റെ പത്ത് ഘട്ടങ്ങൾ ഇതുവരെ പൂർത്തിയായി. 2021 ഏപ്രിൽ വരെ, ആകെ 3.86 കോടി കുട്ടികൾക്കും 96.8 ലക്ഷം ഗർഭിണികൾക്കും പ്രതിരോധ കുത്തിവയ്പ്പ് നൽകിയിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പുതിയ വിവരങ്ങള്
രാജ്യത്ത് കോവിഡ്മുക്തി നേടിയത് 6.35 ലക്ഷത്തിലേറെപ്പേര്; രോഗമുക്തിനിരക്ക് 63.33 ശതമാനം
കഴിഞ്ഞ 24 മണിക്കൂറിനിടെ രോഗമുക്തരായത് 23,000ത്തോളം പേര്
ന്യൂഡൽഹി, 17 ജൂലൈ 2020
'ടെസ്റ്റ്, ട്രെയ്സ്, ട്രീറ്റ്' നയത്തിന്റെ ഭാഗമായി രാജ്യത്ത് കോവിഡ് പരിശോധനകൾ ദിനംപ്രതി വര്ധിക്കുകയാണ്. രോഗമുക്തി നിരക്കും വര്ധിക്കുന്നു. കഴിഞ്ഞ 24 മണിക്കൂറിനിടെ 22,942 പേരാണ് രോഗമുക്തരായത്. 63.33 ശതമാനമാണ് രോഗമുക്തി നിരക്ക്. ഇതുവരെ 6,35,756 പേര്ക്കാണ് രോഗം ഭേദമായത്.
പരിശോധനകളുടെ എണ്ണവും ദിനംപ്രതി വര്ധിക്കുകയാണ്. മൂന്നുലക്ഷത്തിലേറെ സാമ്പിളുകളാണ് പ്രതിദിനം പരിശോധിക്കുന്നത്. കഴിഞ്ഞ 24 മണിക്കൂറിനിടെ 3,33,228 സാമ്പിളാണ് പരിശോധിച്ചത്. രാജ്യത്ത് ആകെ പരിശോധനകളുടെ എണ്ണം 1,30,72,718 ആയി. ദശലക്ഷത്തില് 9473 എന്ന നിരക്കിലാണിപ്പോള് പരിശോധനകള്.
ജനുവരിയില് ഒരു ലാബായിരുന്നു പരിശോധനയ്ക്കായുണ്ടായിരുന്നത്. പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1224 ആയി വര്ധിപ്പിച്ചു. സര്ക്കാര് ലാബുകളുടെ എണ്ണം 880 ഉം സ്വകാര്യ ലാബുകളുടെ എണ്ണം 364 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 638 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 504 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 102 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(Visitor Counter : 127
പ്രത്യേക സേവനങ്ങളും ഫീച്ചറുകളും
കേന്ദ്ര തൊഴിൽ മന്ത്രാലയത്തിന് കീഴിലുള്ള ലേബർ വെൽഫെയർ ഓർഗനൈസേഷൻ സിനിമാ പ്രവർത്തകർക്കായി നടത്തുന്ന ദ്വിദിന മെഡിക്കൽ ക്യാമ്പിന് കൊച്ചിയിൽ തുടക്കമായി
കൊച്ചി: മെയ് 24, 2023
കേന്ദ്ര തൊഴിൽ മന്ത്രാലയത്തിന് കീഴിലുള്ള ലേബർ വെൽഫെയർ ഓർഗനൈസേഷൻ തിരുവനന്തപുരം ഓഫീസ് സിനിമാ പ്രവർത്തകർക്കായി സംഘടിപ്പിക്കുന്ന ദ്വിദിന മെഡിക്കൽ ക്യാമ്പിന് ഇന്ന് കൊച്ചിയിൽ തുടക്കമായി. ഫിലിം എംപ്ലോയീസ് ഫെഡറേഷൻ ഓഫ് കേരള , ആലുവ രാജഗിരി ആശുപത്രി എന്നിവയുടെ സഹകരണത്തോടെയാണ് വൈഎംസിഎ ഹാളിൽ ക്യാമ്പ് നടക്കുന്നത്.
ഫെഫ്ക ജനറൽ സെക്രട്ടറി ശ്രീ ബി ഉണ്ണികൃഷ്ണൻ ക്യാമ്പ് ഉദ്ഘാടനം ചെയ്തു. 'ചികിത്സയേക്കാൾ നല്ലത് പ്രതിരോധമാണ്' എന്ന സങ്കൽപ്പത്തിൽ ഉറച്ചുനിന്നുകൊണ്ട് സിനിമാ തൊഴിലാളികളുടെ ക്ഷേമത്തിനായി ഇത്തരം സംരംഭങ്ങൾ പ്രയോജനപ്പെടുത്തേണ്ടതിന്റെ ആവശ്യകത തന്റെ ഉദ്ഘാടന പ്രസംഗത്തിൽ ശ്രീ ഉണ്ണികൃഷ്ണൻ ഊന്നിപ്പറഞ്ഞു. സ്വകാര്യ പങ്കാളിത്തത്തിൽ കൂടുതൽ ശ്രദ്ധ കേന്ദ്രീകരിക്കുന്ന മറ്റ് പല രാജ്യങ്ങളിൽ നിന്നും വ്യത്യസ്തമായി, ഇവിടെ സർക്കാരുകളും സംഘടനകളും ക്ഷേമ നടപടികൾക്ക് ഊർജം നൽകുമ്പോൾ, അത് സ്വന്തം നന്മയ്ക്കായി ഉപയോഗിക്കാനുള്ള ആവേശം സിനിമാ പ്രവർത്തകർക്കിടയിൽ ഉണ്ടാകണമെന്നും അദ്ദേഹം കൂട്ടിച്ചേർത്തു.
(പരമാവധി ഗുണഭോക്താക്കൾക്ക് പ്രയോജനം ലഭിക്കുന്നതിനായി ഗുരുവായൂരിൽ നിന്ന് കൊച്ചിയിലേക്ക് സിനിമാ വർക്കേഴ്സ് വെൽഫെയർ ഡിസ്പെൻസറി മാറ്റണമെന്ന ഫെഫ്കയുടെ അഭ്യർത്ഥന ചൂണ്ടിക്കാട്ടി, അതിനായി രണ്ടു മാസത്തിനുള്ളിൽ സ്ഥലം കണ്ടെത്താനുള്ള എല്ലാ ശ്രമങ്ങളും ഫെഫ്ക നടത്തുമെന്ന് ശ്രീ ഉണ്ണികൃഷ്ണൻ പറഞ്ഞു. അഭ്യർത്ഥന മാനിച്ച്, പരമാവധി സിനിമാ പ്രവർത്തകർക്ക് ആനുകൂല്യങ്ങൾ ലഭ്യമാക്കുന്നതിനായി മന്ത്രാലയത്തെ ഈ വിഷയം അറിയിക്കാമെന്ന് കേരള ലക്ഷദ്വീപ് വെൽഫെയർ ആൻഡ് സെസ് കമ്മീഷണർ ശ്രീ കെ എ സെബാസ്റ്റ്യൻ ചടങ്ങിൽ അറിയിച്ചു.
വെൽഫെയർ ആൻഡ് സെസ് കമ്മീഷണർ  കേരള, ലക്ഷദ്വീപ് ശ്രീ കെ എ സെബാസ്റ്റ്യൻ അധ്യക്ഷത വഹിച്ചു. രാജഗിരി ഹോസ്പിറ്റൽ മെഡിക്കൽ സൂപ്രണ്ട് ഡോ. സണ്ണി പി ഓരത്തേൽ, എൽഡബ്ല്യുഒ തിരുവനന്തപുരം വെൽഫെയർ അഡ്മിനിസ്ട്രേറ്റർ ശ്രീമതി ഷിന്ദു ദേവ്, എസ്എസി അംഗം ശ്രീകുമാർ അരൂക്കുറ്റി, ബിഡബ്ല്യുഡബ്ല്യുഎഫ് ഡിസ്പെൻസറി നഴ്സിംഗ് ഓഫീസർ ശ്രീ അനൂപ് കെ എന്നിവർ ചടങ്ങിനെ അഭിസംബോധന ചെയ്തു.
ദ്വിദിന ക്യാമ്പിന്റെ ഭാഗമായി വിവിധ വിഷയങ്ങളിൽ പ്രഭാഷണങ്ങളും ക്രമീകരിച്ചിട്ടുണ്ട്. ഇന്ന് രാജഗിരി ആശുപത്രിയിലെ ഓങ്കോളജി വിഭാഗത്തിന്റെ നേതൃത്വത്തിൽ ‘സ്വയം പരിശോധനയുടെയും നേരത്തെയുള്ള കണ്ടെത്തലിന്റെയും പ്രാധാന്യം’ എന്ന വിഷയത്തിൽ പ്രഭാഷണം നടന്നു. നാളെ 'സ്ട്രെസ് കുറക്കാനുള്ള വഴികൾ' എന്ന വിഷയത്തിൽ ഒരു പ്രഭാഷണം നടക്കും.
പ്രധാനമന്ത്രിയുടെ ഓഫീസ്
2022-23 സാമ്പത്തിക വർഷത്തിൽ സൂക്ഷ്മ , ചെറുകിട സംരംഭങ്ങൾക്കായുള്ള ക്രെഡിറ്റ് ഗ്യാരന്റി ഒരു ലക്ഷം കോടി രൂപയായത്തിൽ പ്രധാനമന്ത്രി സന്തോഷം പ്രകടിപ്പിച്ചു
2022-23 സാമ്പത്തിക വർഷത്തിൽ സൂക്ഷ്മ , ചെറുകിട സംരംഭങ്ങൾക്കായുള്ള ക്രെഡിറ്റ് ഗ്യാരന്റി സ്കീം  ഒരു ലക്ഷം കോടിയുടെ ഗ്യാരണ്ടിയിൽ എത്തിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. നമ്മുടെ സമ്പദ്വ്യവസ്ഥയെ കൂടുതൽ ഉയരങ്ങളിലേക്ക് നയിക്കാൻ നമ്മുടെ യുവാക്കളുടെ സംരംഭകത്വ തീക്ഷ്ണതയിലാണ് ഞങ്ങൾ വിശ്വസിക്കുന്നതെന്ന് ശ്രീ മോദി പറഞ്ഞു.
എംഎസ്എംഇ മന്ത്രാലയത്തിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"നമ്മുടെ സമ്പദ്വ്യവസ്ഥയെ കൂടുതൽ ഉയരങ്ങളിലേക്ക് നയിക്കാൻ ഞങ്ങളുടെ യുവാക്കളുടെ സംരംഭകത്വ തീക്ഷ്ണതയിൽ ഞങ്ങൾ വിശ്വസിക്കുന്നു ."
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവണ്മെന്റ് ഇതുവരെ 16.54 കോടി വാക്സിൻ ഡോസുകൾ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും സൗജന്യമായി നൽകി
75 ലക്ഷത്തിലധികം ഡോസുകൾ ഇപ്പോഴും സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും ലഭ്യമാണ്
അടുത്ത 3 ദിവസത്തിനുള്ളിൽ ഏകദേശം 60 ലക്ഷം ഡോസുകൾ കൂടി ലഭ്യമാക്കും
കോവിഡ് -19 മഹാമാരിക്കെതിരായ പോരാട്ടത്തിന് സംസ്ഥാന ഗവണ്മെന്റുകളും കേന്ദ്ര ഭരണ പ്രദേശങ്ങളുമായും സഹകരിച്ച് “സമ്പൂർണ്ണ ഗവൺമെന്റ്” സമീപനത്തിലൂടെ കേന്ദ്ര ഗവണ്മെന്റ് നേതൃത്വം നൽകുന്നു. ടെസ്റ്റ്, ട്രാക്ക്, ട്രീറ്റ്, കോവിഡ് ഉചിതമായ പെരുമാറ്റം എന്നിവയ്ക്ക് പുറമേ, കോവിഡ്- 19 മഹാമാരിയെ നിയന്ത്രിക്കുന്നതിനും കൈകാര്യം ചെയ്യുന്നതിനുമായി കേന്ദ്ര ഗവൺമെന്റിന്റെ അഞ്ചിന തന്ത്രത്തിന്റെ ഒരു പ്രധാന ഘടകമാണ് പ്രതിരോധ കുത്തിവയ്പ്പ് .
കേന്ദ്ര ഗവൺമെന്റ് ഇതുവരെ 16.54 കോടി വാക്സിൻ ഡോസുകൾ  സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും സൗജന്യമായി നൽകി. ഇതിൽ പാഴായിപ്പോയവ ഉൾപ്പെടെയുള്ള മൊത്തം ഉപഭോഗം 15,79,21,537 ഡോസുകളാണ് .
75 ലക്ഷത്തിലധികം കോവിഡ് വാക്സിൻ ഡോസുകൾ  സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും ഇപ്പോഴും കൈവശമുണ്ട്
അടുത്ത 3 ദിവസത്തിനുള്ളിൽ 59 ലക്ഷത്തിൽ കൂടുതൽ  വാക്സിൻ ഡോസുകൾ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും ലഭ്യമാക്കും
(Visitor Counter : 137
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 71.94 കോടിയിലധികം വാക്സിൻ ഡോസുകൾ
ഉപയോഗിക്കാത്ത 5.72 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം; 7 ലക്ഷത്തിലേറെ ഡോസ് ഉടൻ ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
71,94,73,325
ഉടൻ ലഭ്യമാക്കുന്നത്
7,00,000
ബാക്കിയുള്ളത്
5,72,74,025
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 71.94 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. അധികമായി 7 ലക്ഷത്തിലേറെ  ഡോസുകൾ ഉടൻ ലഭ്യമാക്കും.
ഉപയോഗിക്കാത്ത 5.72 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
(Visitor Counter : 162
പ്രത്യേക സേവനങ്ങളും ഫീച്ചറുകളും
സ്റ്റാഫ് സെലക്ഷൻ കമ്മീഷൻ 1600 ഒഴിവുകളിലേക്ക് അപേക്ഷ ക്ഷണിച്ചു
തിരുവനന്തപുരം 26 മെയ് 2023
സ്റ്റാഫ് സെലക്ഷൻ കമ്മീഷൻ കമ്പൈൻഡ് ഹയർ സെക്കൻഡറിതല പരീക്ഷ 2023ന് അപേക്ഷ ക്ഷണിച്ചു. എൽ ഡി സി, ഡാറ്റാ എൻട്രി ഓപ്പറേറ്റർ തുടങ്ങിയ തസ്തികളിലേക്കാണ് ഒഴിവുകൾ. മലയാളം ഉൾപ്പെടെ 15 ഭാഷകളിലായിരിക്കും പരീക്ഷ നടത്തുന്നത്. ഓൺലൈൻ പരീക്ഷ 2023 ഓഗസ്റ്റിൽ നടക്കും. പ്രായപരിധി 18 -27 വയസ്സ്. പന്ത്രണ്ടാം ക്ലാസ് അല്ലെങ്കിൽ തത്തുല്യമായ പരീക്ഷ പാസായിരിക്കണം. എല്ലാ തസ്തികകളിലേക്കും ടൈപ്പിംഗ് / സ്കിൽ ടെസ്റ്റ് എന്നിവ ഉണ്ടായിരിക്കും. https://ssc.nic.in എന്ന വെബ്സൈറ്റിലൂടെ അപേക്ഷിക്കണം. അപേക്ഷ സമർപ്പിക്കേണ്ട അവസാന തീയതി 2023 ജൂൺ 8. 100 രൂപയാണ് അപേക്ഷാ ഫീസ്. സ്ത്രീകൾ, എസ്.സി/ എസ്.ടി വിഭാഗങ്ങളിൽപ്പെട്ടവർ, വിമുക്തഭടൻമാർ എന്നിവർക്ക് ഫീസിൽ ഇളവ് ലഭിക്കും. കൂടുതൽ വിവരങ്ങൾക്ക്: www.ssckkr.kar.nic.in, https://ssc.nic.in.
-NS-
(Visitor Counter : 19
മന്ത്രിസഭ
കാർഷിക, അനുബന്ധ മേഖലകളിലെ സഹകരണത്തിനായി ഇന്ത്യയും ചിലിയും തമ്മിൽ ധാരണാപത്രം ഒപ്പിടുന്നതിന് മന്ത്രിസഭയുടെ അംഗീകാരം
കാർഷിക, അനുബന്ധ മേഖലകളിലെ സഹകരണത്തിനായി ഇന്ത്യയും ചിലിയും തമ്മിൽ ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
കാർഷിക മേഖലയിലും അനുബന്ധ മേഖലകളിലും സഹകരണത്തിന് ധാരണാപത്രം വ്യവസ്ഥ ചെയ്യുന്നു. ഇന്ത്യൻ ഇൻസ്റ്റിറ്റ്യൂട്ടുകൾക്കും ചിലിയൻ ഇൻസ്റ്റിറ്റ്യൂട്ടുകൾക്കുമിടയിൽ കാർഷിക മേഖലയിലെ നൂതനാശയങ്ങൾ പ്രോത്സാഹിപ്പിക്കുകയും പൊതുവായ വെല്ലുവിളികളെ നേരിടാൻ സഹകരിക്കുകയും ചെയ്യുക, ആധുനിക കൃഷിയുടെ വികസനത്തിനുള്ള കാർഷിക നയങ്ങൾ, ജൈവ ഉൽപന്നങ്ങളുടെ ഉഭയകക്ഷി വ്യാപാരം സുഗമമാക്കുന്നതിനുള്ള ജൈവ കൃഷി, അതുപോലെ ഇരു രാജ്യങ്ങളിലെയും ജൈവ ഉൽപ്പാദനം വികസിപ്പിക്കുന്നതിന് ലക്ഷ്യമിട്ടുള്ള നയങ്ങളുടെ കൈമാറ്റം പ്രോത്സാഹിപ്പിക്കുക, ശാസ്ത്രം, നവീകരണം തുടങ്ങിയവയാണ് വിഭാവനം ചെയ്യുന്ന സഹകരണത്തിന്റെ പ്രധാന മേഖലകൾ.
ധാരണാപത്രത്തിന് കീഴിൽ, ഈ ധാരണാപത്രം നടപ്പിലാക്കുന്നതിന്റെ മേൽനോട്ടം, അവലോകനം, വിലയിരുത്തൽ എന്നിവയ്ക്കും ഇടയ്ക്കിടെ ആശയവിനിമയവും ഏകോപനവും സ്ഥാപിക്കുന്നതിനുള്ള ഉത്തരവാദിത്തമുള്ള ചിലി-ഇന്ത്യ കാർഷിക പ്രവർത്തക ഗ്രൂപ്പ് രൂപീകരിക്കും.
ഈ പ്രവർത്തക ഗ്രൂപ്പിന്റെ യോഗങ്ങൾ വർഷത്തിലൊരിക്കൽ ചിലിയിലും ഇന്ത്യയിലും മാറി മാറി നടക്കും. ധാരണാപത്രം ഒപ്പിടുന്ന തീയതി മുതൽ പ്രാബല്യത്തിൽ വരികയും നടപ്പാക്കൽ തീയതി മുതൽ അഞ്ച് വർഷത്തേക്ക് പ്രാബല്യത്തിൽ തുടരുകയും ചെയ്യും, അതിനുശേഷം അത് 5 വർഷത്തേക്ക് സ്വയമേവ പുതുക്കപ്പെടും.
-ND-
(
രാഷ്ട്രപതിയുടെ കാര്യാലയം
രാജ്യത്തെ കോവിഡ്പ്രതിരോധത്തിൽ ഇന്ത്യൻ നാവികസേന പ്രധാന പങ്ക് വഹിച്ചതായി രാഷ്ട്രപതി ശ്രീ രാം നാഥ് കോവിന്ദ്
ന്യൂഡൽഹി , സെപ്റ്റംബർ 6 , 2021
ഇന്ത്യൻ നാവികസേന, രാജ്യത്തിന്റെ എല്ലാ പ്രാദേശിക പ്രതിബദ്ധതകളും നിറവേറ്റുന്നതിനും ഇന്തോ-പസഫിക്കിലെ സൗഹൃദ രാജ്യങ്ങളുമായുള്ള നയതന്ത്ര ഇടപെടലുകൾ മെച്ചപ്പെടുത്തുന്നതിനും ഗണ്യമായ പരിശ്രമം നടത്തിയിട്ടുണ്ടെന്ന് രാഷ്ട്രപതി ശ്രീ രാം നാഥ് കോവിന്ദ് പറഞ്ഞു. 'സമുദ്ര സേതു', 'മിഷൻ സാഗർ' തുടങ്ങിയ ദൗത്യങ്ങൾ വഴി , ഇന്ത്യൻ മഹാസമുദ്ര മേഖലയിലെ പങ്കാളികൾക്കും അയൽ രാജ്യങ്ങൾക്കും സഹായവും പിന്തുണയും നൽകിക്കൊണ്ട് ഇന്ത്യയുടെ നാവികസേന,കോവിഡ് പ്രതിരോധ പ്രവർത്തനങ്ങളിൽ പ്രധാന പങ്കുവഹിച്ചതായി അദ്ദേഹം പറഞ്ഞു
പ്രതിസന്ധി ഘട്ടത്തിൽ ഇന്ത്യൻ നാവികസേനയുടെ സമയോചിതവും ഫലപ്രദവുമായ വിന്യാസം, ഇന്ത്യൻ മഹാസമുദ്ര മേഖലയിലെ 'മുൻഗണനയുള്ള സുരക്ഷാ പങ്കാളി', 'ആദ്യ പ്രതികരണം നടത്തുന്ന രാജ്യം ' എന്നീ ഇന്ത്യയുടെ കാഴ്ചപ്പാടുകളെ പ്രതിഫലിപ്പിക്കുന്നു.
ഇന്ന്  ഗോവയിലെ ഐഎൻഎസ് ഹൻസയിൽ ഇന്ത്യൻ നേവൽ ഏവിയേഷന് ' പ്രസിഡൻസ് കളർ പുരസ്കാരം' സമർപ്പിക്കുന്ന ചടങ്ങിൽ സംസാരിക്കുകയായിരുന്നു അദ്ദേഹം.ഈ നേട്ടം കൈവരിച്ചതിന് ഇന്ത്യൻ നേവൽ ഏവിയേഷന്റെ എല്ലാ ഉദ്യോഗസ്ഥരെയും നാവികരെയും രാഷ്ട്രപതി അഭിനന്ദിച്ചു.
ഇന്ത്യൻ നാവികസേനയുടെ വ്യോമ വിഭാഗം , മാനുഷിക സഹായങ്ങളിലൂടെയും ദുരന്തനിവാരണ പ്രവർത്തനങ്ങളിലൂടെയും നിരവധി സംഭാവനകൾ നൽകിയിട്ടുണ്ടെന്നും അത് പൗരന്മാർക്ക് ആശ്വാസം നൽകിയതായും രാഷ്ട്രപതി ചൂണ്ടിക്കാട്ടി. ഇന്ത്യൻ മഹാസമുദ്ര മേഖലയിലെ നിരവധി അയൽ രാജ്യങ്ങൾക്ക് ഇത് നിർണായകമായ സഹായം നൽകിയിട്ടുണ്ട്.
വ്യോമയാന സാങ്കേതികവിദ്യയിലെ മികച്ച പുരോഗതിയെ തുടർന്ന് , അത്യാധുനിക തദ്ദേശീയ നിർമിത ആയുധങ്ങൾ, സെൻസറുകൾ, ഡാറ്റാ ലിങ്ക് സ്യൂട്ടുകൾ എന്നിവ നാവികവിമാനങ്ങളിൽ സ്ഥാപിക്കുന്നതായി രാഷ്ട്രപതി പറഞ്ഞു. ഹിന്ദുസ്ഥാൻ എയ്റോനോട്ടിക്സ് ലിമിറ്റഡ് സമീപകാലത്തു തദ്ദേശീയമായി നിർമ്മിച്ച അഡ്വാൻസ്ഡ് ലൈറ്റ് ഹെലികോപ്റ്ററുകളും ഡോർണിയർ, ചേതക് വിമാനങ്ങളും പ്രതിരോധ മേഖലയിലെ 'ആത്മ-നിർഭാരത'യിലേക്കുള്ള നമ്മുടെ യാത്ര ഉയർത്തിക്കാട്ടുന്നതായി അദ്ദേഹം കൂട്ടിച്ചേർത്തു.
IE/SKY
(Visitor Counter : 102
പ്രധാനമന്ത്രിയുടെ ഓഫീസ്
താഴേത്തട്ടിൽ മാറ്റം വരുത്തുന്നവരെ മൻ കി ബാത്ത് ആഘോഷിക്കുന്നു: പ്രധാനമന്ത്രി
ന്യൂസ് 18 റൈസിംഗ് ഇന്ത്യ ഉച്ചകോടിയിൽ ഉപരാഷ്ട്രപതി അനാച്ഛാദനം ചെയ്ത കോഫി ടേബിൾ ബുക്ക് “വോയ്സ് ഓഫ് ഇന്ത്യ-മോദി ആൻഡ് ഹിസ് ട്രാൻസ്ഫോർമേറ്റീവ് മൻ കി ബാത്ത്” പുറത്തിറക്കിയതിന് സിഎൻഎൻ ന്യൂസ് 18 നെറ്റ്വർക്കിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പരിപാടിയിൽ പരാമർശിച്ച ആളുകളെയും അവർ സൃഷ്ടിച്ച സ്വാധീനത്തെയും പുസ്തകം അംഗീകരിക്കുന്നു.
ഉപരാഷ്ട്രപതിയുടെ ട്വീറ്റിന് മറുപടിയായി ശ്രീ നരേന്ദ്ര മോദി ട്വീറ്റ് ചെയ്തു.
"മൻ കി ബാത്തിന്റെ ഏറ്റവും മനോഹരമായ ഭാഗം താഴേത്തട്ടിൽ മാറ്റം വരുത്തുന്നവരെ ആഘോഷിക്കുന്ന രീതിയാണ്. ഈ പരിപാടി നൂറ് എപ്പിസോഡുകൾ പൂർത്തിയാക്കുമ്പോൾ, പരാമർശിച്ച ആളുകളെയും അവർ സൃഷ്ടിച്ച സ്വാധീനത്തെയും അംഗീകരിക്കാനുള്ള സിഎൻഎൻ ന്യൂസ് 18 നെറ്റ്വർക്കിന്റെ ശ്രമങ്ങളെ ഞാൻ അഭിനന്ദിക്കുന്നു."
ആഭ്യന്തരകാര്യ മന്ത്രാലയം
ചാർട്ടർഡ് വിമാനങ്ങൾ വഴി രാജ്യത്ത് എത്തുന്ന വിദേശ പൗരന്മാർക്ക് ആഭ്യന്തരമന്ത്രാലയം ഒക്ടോബർ 15 മുതൽ പുതിയ ടൂറിസ്റ്റ് വിസകൾ നൽകിത്തുടങ്ങും
ന്യൂഡൽഹി, ഒക്ടോബർ 07, 2021
കോവിഡ്-19 മഹാമാരിയുടെ തുടർന്ന് വിദേശ പൗരന്മാർക്ക് നൽകിയിരുന്ന എല്ലാത്തരം വിസകളും കഴിഞ്ഞവർഷം താൽക്കാലികമായി റദ്ദാക്കിയിരുന്നു. കൂടാതെ കോവിഡ് മഹാമാരി വ്യാപനം തടയുന്നതിനായി അന്താരാഷ്ട്ര യാത്രകൾക്കു മേൽ മറ്റ് നിയന്ത്രണങ്ങളും കേന്ദ്ര സർക്കാർ ഏർപ്പെടുത്തിയിരുന്നു. എന്നാൽ കോവിഡ് സ്ഥിതിഗതികൾ വിലയിരുത്തിയതിനെത്തുടർന്ന്, ഇന്ത്യയിൽ പ്രവേശിക്കുന്നതിനും താമസിക്കുന്നതിനുമായി ടൂറിസ്റ്റ് വിസ ഒഴിച്ചുള്ള മറ്റ് എല്ലാത്തരം വിസകളും ഉപയോഗിക്കാൻ വിദേശ പൗരന്മാർക്ക് അനുമതി നൽകിയിരുന്നു.
എന്നാൽ പുതിയ സ്ഥിതിഗതികൾ അടിസ്ഥാനമാക്കി, ചാർട്ടർഡ് വിമാനങ്ങൾ വഴി രാജ്യത്ത് എത്തുന്ന വിദേശ പൗരന്മാർക്ക് 2021 ഒക്ടോബർ 15 മുതൽ പുതിയ ടൂറിസ്റ്റ് വിസകൾ നൽകാൻ ആഭ്യന്തരമന്ത്രാലയം തീരുമാനിച്ചിരിക്കുകയാണ്. ചാർട്ടർഡ് വിമാനങ്ങളിൽ അല്ലാതെ രാജ്യത്ത് എത്തുന്ന വിദേശ സഞ്ചാരികൾക്ക് 2021 നവംബർ 15 മുതൽ ഈ സൗകര്യം ലഭ്യമാകുന്നതാണ്.
രാജ്യത്ത് എത്തുന്ന വിദേശ സഞ്ചാരികൾ, അവരുമായി എത്തുന്ന വിമാനങ്ങൾ, ലാൻഡിംഗ്കേന്ദ്രങ്ങളുമായി ബന്ധപ്പെട്ട് പ്രവർത്തിക്കുന്നവർ തുടങ്ങിയവർ കോവിഡ്-19-മായി ബന്ധപ്പെട്ട് ആരോഗ്യ-കുടുംബക്ഷേമ മന്ത്രാലയം കാലാകാലങ്ങളിൽ പുറപ്പെടുവിക്കുന്ന എല്ലാത്തരം നിയന്ത്രണങ്ങളും ചട്ടങ്ങളും കൃത്യമായി പാലിക്കേണ്ടതാണ്
(Visitor Counter : 304
രാഷ്ട്രപതിയുടെ കാര്യാലയം
വിഷു, വൈശാഖി, റൊങ്കാലി ബിഹു, നബ ബാർഷ, വൈഷ്ഘടി, പുത്തണ്ടു-പിറപ്പ് തുടങ്ങിയ ഉത്സവങ്ങൾക്ക് മുന്നോടിയായി രാജ്യത്തെ ജനങ്ങൾക്ക് രാഷ്ട്രപതി ആശംസകൾ നേർന്നു
(ന്യൂ ഡൽഹി: ഏപ്രിൽ 13, 2022
വിഷു, വൈശാഖി, റൊങ്കാലി ബിഹു, നബ ബാർഷ, വൈഷ്ഘടി, പുത്തണ്ടു-പിറപ്പ് തുടങ്ങിയ ഉത്സവങ്ങൾക്ക് മുന്നോടിയായി സഹപൗരന്മാർക്ക് രാഷ്ട്രപതി ശ്രീ രാം നാഥ് കോവിന്ദ് ആശംസകൾ നേർന്നു. രാജ്യത്തുടനീളം ആഘോഷിക്കുന്ന ഉത്സവങ്ങൾ നമ്മുടെ വൈവിധ്യത്തെ പ്രതിഫലിപ്പിക്കുകയും നമ്മുടെ ഐക്യത്തിന് ഊന്നൽ നൽകുകയും ചെയ്യുന്നുവെന്ന് രാഷ്ട്രപതി തന്റെ സന്ദേശത്തിൽ പറഞ്ഞു.
നാടിന്റെ പുരോഗതിക്കും അഭിവൃദ്ധിക്കും വേണ്ടി അക്ഷീണം പ്രയത്നിക്കുന്ന കർഷക സമൂഹത്തിന് ഈ ഉത്സവങ്ങൾ ആനന്ദത്തിന്റെ അവസരങ്ങളാണ്. സമാധാനത്തിനും സമൃദ്ധിക്കും സന്തോഷത്തിനും വേണ്ടി എല്ലാവരും ഒരുമിച്ച് പ്രവർത്തിക്കണമെന്നും രാജ്യത്തിന്റെ പുരോഗതിക്കായി ഐക്യത്തിന്റെയും സാഹോദര്യത്തിന്റെയും സന്ദേശം പ്രചരിപ്പിക്കാനും അദ്ദേഹം അഭ്യർത്ഥിച്ചു.
ഭവന, നഗരദാരിദ്ര ലഘൂകരണ മന്ത്രാലയം
ബിരുദധാരികൾക്കു നഗര തദ്ദേശ ഭരണ സ്ഥാപനങ്ങളിലും സ്മാര്ട്ട് സിറ്റികളിലും ഇന്റേൺഷിപ് അവസരങ്ങൾ ഒരുക്കുന്ന അര്ബന് ലേണിംഗ് ഇന്റേണ്ഷിപ്പ് പ്രോഗ്രാമിന്  തുടക്കമായി
പദ്ധതി നടത്തിപ്പിനായി ഭവന നഗരകാര്യ മന്ത്രാലയവും എഐസിടിഇയും ധാരണാപത്രം ഒപ്പുവച്ചു
എല്ലാ നഗര തദ്ദേശ ഭരണ സ്ഥാപനങ്ങളിലും സ്മാര്ട്ട് സിറ്റികളിലും ബിരുദം കഴിഞ്ഞിറങ്ങുന്ന വിദ്യാര്ത്ഥികള്ക്ക് ഇന്റേൺഷിപ് അവസരമൊരുക്കുന്ന ദി അര്ബന് ലേണിംഗ് ഇന്റേണ്ഷിപ്പ് പദ്ധതി  നടപ്പിലാക്കാന് ലക്ഷ്യമിട്ടുള്ള ഓണ്ലൈന് പോര്ട്ടല് കേന്ദ്ര മാനവ വിഭവശേഷി വികസന മന്ത്രി രമേഷ് പൊഖ്രിയാല് 'നിഷാങ്ക്', ഭവന - നഗരകാര്യ സഹമന്ത്രി ഹര്ദീപ് എസ്. പുരി, ഓള് ഇന്ത്യ കൗണ്സില് ഫോര് ടെക്നിക്കല് എജൂക്കേഷനോടൊപ്പം സംയുക്തമായി ഉദ്ഘാടനം ചെയ്തു. മാനവ വിഭവശേഷി വികസന വകുപ്പ് സെക്രട്ടറി അമിത് ഖാരെ, ഭവന - നഗരകാര്യ സെക്രട്ടറി ദുര്ഗ്ഗ ശങ്കര് മിശ്ര, എഐസിടിഇ ചെയര്മാന്, മന്ത്രാലയങ്ങളിലെയും എഐസിടിഇയിലെയും ഉദ്യോഗസ്ഥര് എന്നിവരുടെ സാന്നിധ്യത്തിലായിരുന്നു റ്റുലിപ് പോര്ട്ടല് ഉദ്ഘാടനം ചെയ്തത്.
ഇന്ത്യയിലെ ബിരുദധാരികള്ക്ക് മികച്ച സ്മാർട്ട് സിറ്റികളിലും മറ്റും ഇന്റേൺഷിപ് അവസരങ്ങള് ലഭിക്കുന്നതിനും നഗര വികസനം, ട്രാന്സ്പോര്ട്ട് എഞ്ചിനീയറിംഗ്, പരിസ്ഥിതി, മുനിസിപ്പല് ഫിനാന്സ് തുടങ്ങിയ മേഖലകളില് ശോഭിക്കാനുള്ള അവസരമാണു വിദ്യാര്ത്ഥികള്ക്ക് ലഭിക്കുന്നത്.
പ്രധാനമന്ത്രിയുടെ ഓഫീസ്
ജപ്പാന് പ്രധാനമന്ത്രി ഷിന്സോ ആബേ പ്രധാനമന്ത്രിയെ അഭിനന്ദിച്ചു
(ജപ്പാന് പ്രധാനമന്ത്രി ശ്രീ. ഷിന്സോ ആബേ പ്രധാനമന്ത്രി ശ്രീ. നരേന്ദ്ര മോദിയെവിളിച്ച് 2019-ലെ പൊതുതെരഞ്ഞെടുപ്പില് അദ്ദേഹത്തിന്റെ പാര്ട്ടി കൈവരിച്ച അഭിമാനാര്ഹമായ വിജയത്തില് അഭിനന്ദിച്ചു. പ്രധാനമന്ത്രി ഷിന്സോയുടെ അഭിനന്ദനത്തിന് പ്രധാനമന്ത്രി മോദി അദ്ദേഹത്തെ നന്ദി അറിയിച്ചു.
ഉഭയകക്ഷി ബന്ധത്തില്കഴിഞ്ഞ അഞ്ച്വര്ഷത്തിനിടെഉണ്ടായ പുരോഗതിസംഭാഷണത്തിനിടെ രണ്ട് നേതാക്കളുംചൂണ്ടിക്കാട്ടി. തങ്ങളുടെ പങ്കാളിത്ത വീക്ഷണമായ സമാധാനം, പുരോഗതി, സമ്പല്സമൃദ്ധി എന്നിവ കൈവരിക്കുന്നതിന് പ്രത്യേക തന്ത്രപരവും ആഗോള പങ്കാളിത്തവുംകൂടുതല് ശക്തിപ്പെടുത്തുന്നതിന് വേണ്ടി പ്രവര്ത്തിക്കുന്നതിനുള്ള പ്രതിജ്ഞാബദ്ധതയുംഅവര് ആവര്ത്തിച്ചു.
അടുത്തമാസം ഒസാക്കയില് നടക്കുന്ന ജി-20 ഉച്ചകോടിയിലെ കൂടിക്കാഴ്ചയെ രണ്ടു നേതാക്കളും ഉറ്റുനോക്കുകയാണ്.
ഈ വര്ഷം അവസാനം നടക്കുന്ന ഇന്ത്യാ-ജപ്പാന് വാര്ഷിക ഉച്ചകോടിയില് പങ്കെടുക്കുന്നതിന് പ്രധാനമന്ത്രി ആബേയെ പ്രധാനമന്ത്രി മോദി ക്ഷണിക്കുകയുംചെയ്തു.
ND/MRD